La Bibia piemontèisa/Testament Vej/Salm/Salm 14


Ij Salm

14. A son pròpi 'd fòj 

Le scritor ambelessì a armarca che l'umanità a l'é tanme 'd pòm mars, corompua moralment. Ij malfator as në sbefio dla gent ëd Nosgnor e a-j fan d'ògni sòrt ëd brut ëschers, ma lë scritor ëd cost Salm a l'ha fiusa che Nosgnor a-j guerna e a vnirà 'l di che chiel a vendicrà Israel.

Për ël magìster ëd la mùsica, ëd David. A son pròpi 'd fòj coj ch'a penso: "Tant, Nosgnor a-j në fà nen 'd lòn ch'i foma!". A son mars com ëd bolè, a son ëd malfator; gnun ëd lor a fà lòn ch'a l'é giust. Nosgnor a bèica dal cel e a marca j'òm për vëdde s'a-i sia cheidun ch'a l'àbia 'd bon sens e ch'a lo sërca. Nò, tùit a l'han voltaje le spale, tùit a son përvertisse; a-i é gnun ch'a fasa 'l bin, gnanca un. Amprendran-ne mai coj-là? Mè pòpol as lo mangio 'nt un bocon tanme 'd pan; a-j passa gnanca 'nt la testa dë scoté Nosgnor. Contut, ël di a vnirà cand ch'a saran ciapà da lë sparm, përchè Nosgnor a l'é con coj ch'a lo scoto. Vojàutri i veule mach svërgogné ij chërdent ma Nosgnor a l'é col ch'a-j giuta. A-i é forse cheidun an gir ch'a salverà Israel? Eh, a-i é: a l'é Nosgnor. Cand che chiel a ristabilirà Soa gent, Giacòb a crijerà 'd gòj, e Israel a spricerà d'esultansa!

Nòte 

Bibia
Testament Vej
Salm